Armisvesi

Armisvesi on Keski-Suomessa Hankasalmen itäosassa ja pieneltä osin Pohjois-Savon Rautalammilla sijaitseva keskikokoinen järvi, joka kuuluu Rautalammin reittiin. Pynnönsalmi jakaa järven pienempään läntiseen ja suurempaan itäiseen osaan. Itäisen osan selkävedet ovat nimeltään Savonselkä ja Kinonselkä. Huomattava etelään pistävä lahti on Hallanlahti. Sen juurella on Hiidenvuoreksi nimetty jyrkkäreunainen kallio. Järven suurin saari on Honkasaari. Reitin vedet laskevat Suolikoskea alas Suoliveteen ja sieltä Masonjokea Hankaveteen. Järvi on kovapohjainen ja kivikkoinen, ja pohjassa on pari syvännettä jyrkkine rantoineen.

 Lähteet 

Luokka:Hankasalmen järvet
Luokka:Rautalammin järvet
Luokka:Kuuhankaveden valuma-alue
Luokka:Korkeusjärjestelmän muutoskohde